АҞӘА, ԥхынгәы 24 — Sputnik. "Нормандтәи аԥшьба" ахадара адҵа ҟарҵеит нанҳәамза 3 рҟынӡа украинатәи аррамчқәа Донбасс, Широкино аҳаблаҟынтәи ралгараз аӡбра рыдыркыларц ҳәа аҳәамҭа ҟаҵоуп Елисеитәи ахан аҟынтәи.
Ишазгәаҭоу ала Урыстәыла, Германиа, Франциа, Украина рхадацәа абри аҩыза анапынҵа рырҭеит Ахылаԥшреи акоординациеи рзы Ацентр аекспертцәеи ОБСЕ амониторинг миссиа ҷыдеи. Арҭ аиҿкаарақәа рмаҵзуцәа Широкино аҳаблаҟны русура мҩаԥыргалароуп.
Урыстәыла апрезидент Владимир Путини, Германиа аканцлер Ангела Меркели, Франциа апрезидент Франсуа Олланди, Украина апрезидент Петр Порошенкои ҭелла реицәажәара мҩаԥысит аԥшьаша ахәылԥаз.
Аҳәынҭқарратә мчра мчыла аиҭакра здызымкылаз Донбасс ауааԥсыра ирҿагыланы амчратә операциа мҩаԥысуеижьҭеи шықәсык инеиҳауп. Жәабранмза 12 рзтәи аиҿцәажәарақәа раан иалыршахеит аиқәшаҳаҭра – аибашьра аанкылара, абџьархьанҭа шьҭахьҟа анахара, Украина аконституциа аԥсахрақәа алагалара иара убасгьы "Донецки Лугански аобластқәа хаз иго араионқәа" ҳәа астатус ҷыда рыҭареи рганахьала.